Σε φαρ ουέστ μετέτρεψαν τις Θεσπιές Θηβών Βοιωτίας δύο αντίπαλες οικογένειες που διατηρούσαν εταιρείες security στην περιοχή.

ADVERTISING

Συμπλοκή και ανταλλαγή πυροβολισμών στην περιοχή των Θεσπιών στη Θήβα EUROKINISSI

Συμπλοκή και ανταλλαγή πυροβολισμών στην περιοχή των Θεσπιών στη Θήβα EUROKINISSI

Σύμφωνα με πληροφορίες, με αφορμή την αντιπαλότητα που προκλήθηκε μεταξύ τους γιατί ο ένας έβαζε διαφημιστικές πινακίδες της εταιρείας του στην περιοχή που δραστηριοποιούταν ο άλλος, οι δύο αντίπαλες οικογένειες και κατ’ επέκταση εταιρείες, έβγαλαν τα όπλα και «έλυσαν» τις διαφορές τους με ανταλλαγή πυροβολισμών στους δρόμους του χωριού και μάλιστα έξω από το σχολείο, στο οποίο ευτυχώς δεν υπήρχαν παιδιά εκείνη την ώρα.

Συμπλοκή και ανταλλαγή πυροβολισμών στην περιοχή των Θεσπιών στη Θήβα EUROKINISSI

Νεκροί από την ανταλλαγή πυροβολισμών με πιστόλια και καραμπίνες έπεσαν ο 66χρονος πατέρας και ο 34χρονος γιος της μίας οικογένειας, ενώ τραυματίστηκε ο 50χρονος ανιψιός του θύματος που έχει μεταφερθεί στο Ιασώ General στην Αθήνα με τραύματα στο χέρι και στα πλευρά.

Στο σημείο εντοπίστηκε και συνελήφθη ο 66χρονος ιδιοκτήτης της άλλης εταιρείας ενώ ο 33χρονος γιος του που τραυματίστηκε, μεταφέρθηκε με τραύμα στην κοιλιά αρχικά στο Γενικό Νοσοκομείο Θηβών και στην συνέχεια στον "Ευαγγελισμό" στην Αθήνα. Τόσο οι δύο τραυματίες, όσο και ο ιδιοκτήτης της αντίπαλης εταιρείας έχουν συλληφθεί και οι τραυματίες νοσηλεύονται φρουρούμενοι.

Στο σημείο μετέβηκε κλιμάκιο της Ασφάλειας Θηβών που διενεργεί την έρευνα για να αποσαφηνιστούν οι συνθήκες της αιματηρής συμπλοκής.